Pielikums protokolam Nr. 3/2024

**LĒMUMS**

Jelgavā

2024.gada 28.februārī Nr. 8

**Par reālservitūta nodibināšanu par labu nekustamajam īpašumam Sila ceļš 9, Garozā, Salgales pagastā, Jelgavas novadā**

Izskatot M. O. 2024. gada 28. janvāra iesniegumu, kas saņemts Jelgavas novada pašvaldībā (turpmāk – Pašvaldība) 2024. gada 29. janvārī un reģistrēts ar Nr. JNP/3-16/24/235, kurā izteikts lūgums dibināt ceļa servitūtu, lai nodrošinātu piekļuvi nekustamajam īpašumam ar kadastra numuru 54780040520 Sila ceļš 9, Garozā, Salgales pagastā, Jelgavas novadā caur Pašvaldībai piekrītošo zemes vienību ar kadastra apzīmējumu 54780040480, Salgales pagastā, Jelgavas novadā, konstatēts:

1. Nekustamā īpašuma ar kadastra numuru 54780040520, Sila ceļš 9, Garozā, Salgales pagastā, Jelgavas novadā, kura sastāvā reģistrēta zemes vienība 0,2617 ha platībā ar kadastra apzīmējumu 54780040514 un būve ar kadastra apzīmējumu 54780040402001, īpašuma tiesības ir nostiprinātas Salgales pagasta zemesgrāmatas nodalījumā Nr. 100000585999 uz M. O. vārda.
2. Zemes vienība 0,3 ha platībā ar kadastra apzīmējumu 54780040480, kura reģistrēta nekustamā īpašuma ar kadastra numuru 54780040480, “Mītavas”, Salgales pagastā, Jelgavas novadā sastāvā, piekrīt Pašvaldībai pamatojoties uz Sidrabenes pagasta padomes 2008. gada 25. septembra lēmumu „Par Sidrabenes pašvaldības lietošanā un valdījumā esošās zemes izvērtēšanu” (sēdes protokols Nr. 9).
3. Izvērtējot faktisko situāciju apvidū (dabā), konstatēts, ka uz zemes vienības dabā eksistē braucamā ceļa vieta un tā tiek izmantota piekļuves nodrošināšanai pie zemes vienības ar kadastra apzīmējumu 54780040514.
4. Zemes pārvaldības likuma mērķis ir veicināt ilgtspējīgu zemes izmantošanu un aizsardzību (2. pants). Reālservitūta (ceļa servitūta ar tiesībām uz braucamo ceļu) nodibināšana Pašvaldībai piekrītošajā zemes vienībā ar kadastra apzīmējumu 54780040480 veicinās blakus esošās zemes vienības ar kadastra apzīmējumu 54780040514 apsaimniekošanu.

Pamatojoties uz Pašvaldību likuma 10. panta pirmās daļas 16. punktu, likuma “Par autoceļiem” 6.1 pantu, Civillikuma 1130., 1131., 1141., 1148., 1151., 1156. pantu un 1231. panta 3. punktu,

Jelgavas novada dome, atklāti balsojot,

**PAR** **– 18** balsis (Andris Ozoliņš, Artūrs Semjonovs, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Irina Dolgova, Jānis Kažotnieks, Jānis Počs, Juris Lavenieks, Juris Razživins, Lolita Duge, Madars Lasmanis, Oskars Cīrulis, Pēteris Veļeckis, Uldis Ainārs,Vidmants Rinkuns);

**PRET – nav**;

**ATTURAS – nav**,

**nolemj:**

1. Nodibināt reālservitūtu (ceļa servitūtu ar tiesībām uz braucamo ceļu) zemes vienībā ar kadastra apzīmējumu 54780040480 “Mītavas”, Salgales pagastā, Jelgavas novadā, par labu zemes vienībai ar kadastra apzīmējumu 54780040514, Sila ceļš 9, Garozā, Salgales pagastā, Jelgavas novadā, ar sākotnējiem servitūta raksturojošiem lielumiem, kādi norādīti šī lēmuma pielikumā pievienotajā līguma projektā un tā pielikumā.
2. Apstiprināt līgumu par šī lēmuma 1.punktā minētā reālservitūta (ceļa servitūta ar tiesībām uz braucamo ceļu) nodibināšanu un tā grafisko pielikumu.
3. Kontroli par lēmuma izpildi uzdot Īpašuma pārvaldei.
4. Pilnvarot Jelgavas novada domes priekšsēdētāju Madaru Lasmani Jelgavas novada pašvaldības vārdā noslēgt reālservitūta (ceļa servitūta ar tiesībām uz braucamo ceļu) līgumu.

Domes priekšsēdētājs M.Lasmanis